वैद्य माओवादीको पछिल्लो बैठकको मूख्य एजेन्डा नै एमाओवादीसँग एकता थियो । चैत ११ देखि सुरु केन्द्रीय समिति बैठकमा १ सय ९९ मध्ये बहुमत सदस्य पार्टी एकताको पक्षमा देखिएपछि दबाबमा परेका वैद्यले चैत २७ गते एक महिनाका लागि बैठक नै स्थगित गरेका थिए । एमाओवादीसग पार्टी एकताका पक्षमा लबिङ गर्दै आएका महासचिव थापाले मंगलबार बस्ने गरी त्यसको अर्को साता केन्द्रीय समिति बैठक घोषणा गरे । वैद्यले भने जेठ १ गते बस्नेगरी बैठक डाकेका छन् । थापा समूहले आफूहरुसग सल्लाह नगरी बोलाइएको उक्त बैठक ‘वैद्य समूहको मात्रै हुने’ तर्क गरेको छ ।
